b'\n_START_ARTICLE_\nMakole\n_START_SECTION_\nZgodovina\n_START_PARAGRAPH_\nMakole se kot vas prvi\xc4\x8d omenjajo leta 1375, kasneje pa so dobile pravice trga. Kulturni znamenitosti v naselju sta \xc5\xbeupnijska cerkev sv. Andreja in poznogotska cerkev sv. Lenarta, Skozi naselje te\xc4\x8de Jelov\xc5\xa1ki potok, ki se nedale\xc4\x8d stran izliva v Dravinjo._NEWLINE_Na 487 m visokem gri\xc4\x8du nad Makolami stoji \xc2\xbbStari grad Makole\xc2\xab, na drugi strani dravinjske doline pa dvorec \xc5\xa0tatenberg.  Okoli\xc5\xa1ke naravne znamenitosti so \xc5\xa1e soteska in plezali\xc5\xa1\xc4\x8de \xc2\xbb\xc5\xa0oder graben\xc2\xab, kra\xc5\xa1ka jama Beloja\xc4\x8da, ki je s 550 m najdalj\xc5\xa1a jama na obmo\xc4\x8dju Haloz, in brezno pri Domi\xc5\xa1aku._NEWLINE_Ob lokalni cesti je urejena Forma viva.\n_START_SECTION_\nNOB\n_START_PARAGRAPH_\nV Makolah in okolici je 1941 in 1942 delovalo ve\xc4\x8d skupin OF, povezanih z narodnoosvobodilnim gibanjem v Mariboru in Roga\xc5\xa1ki Slatini. Okupator je poleti 1942 odkril sodelavce osvobodilnega gibanja, jih aretiral, 9 ustrelil, preostale pa poslal v koncentracijska tabori\xc5\xa1\xc4\x8da. V bli\xc5\xbeini Makol je okupator 6. februarja 1945 uni\xc4\x8dil kurirsko postajo in pobil 8 kurirjev.'